Tekstiiliteollisuus on yksi maailman saastuttavimmista toimialoista ja tuottaa enemmän päästöjä kuin lento- ja laivaliikenne yhteensä. Nykyisin sen osuuden kaikista päästöistä on arvioitu olevan jopa 10 prosenttia: jos mitään ei tehdä, vuonna 2050 osuus on jo neljännes. Vuokrauspalvelun kautta yhtä vaatetta käyttää useita kymmeniä henkilöitä: säästyy luonnonresursseja ja ilmastopäästöjä, kun uusia ei tarvitse tuottaa yhtä paljon. Vaatteen vuokraamisesta koituu siis merkittävästi vähemmän hiilidioksidipäästöjä kuin sen omistamisesta.